Αρνούλφος Α΄ της Φλάνδρας

Ο Αρνούλφος Α΄ της Φλάνδρας ή Αρνούλφος ο Μέγας ή Αρνούλφος ο Γηραιός (Arnulf I van Vlaanderen, 889 – 27 Μαρτίου 965) Κόμης της Φλάνδρας (918 – 965) ήταν γιος και διάδοχος του Βαλδουίνου Β΄ της Φλάνδρας και της Έλφθριθ κόρης του Αλφρέδου του Μέγα. Ο Αρνούλφος ήταν μέσω του πατέρα του απόγονος του Καρλομάγνου και μέσω της μητέρας του απόγονος των Αγγλοσαξόνων βασιλέων του Ουέσσεξ.  Το όνομά του οφείλεται στο μακρινό του πρόγονο, Αρνούλφο του Μετς γενάρχη της δυναστείας των Καρολιδών.

Επέκταση της Φλάνδρας μετά την νίκη του επί των Βίκινγκ

Με τον θάνατο του πατέρα του (918) ο Αρνούλφος Α΄ τον διαδέχθηκε στην Φλάνδρα και ο μικρότερος αδελφός του Αδαλούλφος της Βουλώνης κληρονόμησε την κομητεία της Βουλώνης, όταν πέθανε ο Αδαλούλφος (933) ο Αρνούλφος κληρονόμησε την Βουλώνη αλλά αργότερα την παραχώρησε στον ανιψιό του Αρνούλφο Β΄.
Ο Αρνούλφος επέκτεινε σημαντικά τα εδάφη του στο νότο καταλαμβάνοντας τμήματα του Αρτουά, Πονθιέ και της Αμιένης, εκμεταλλεύτηκε τις συγκρούσεις του Καρόλου του Απλού με τον Ροβέρτο Α΄ της Γαλλίας όπως και μεταξύ του Λουδοβίκου Δ΄ και των βαρόνων του. Αργότερα ήρθε σε σύγκρουση με τους Βίκινγκ της Νορμανδίας που προσπαθούσαν να διασφαλίσουν τα βόρεια σύνορά τους, η κατάληξη ήταν ο φόνος του Γουλιέλμου Α΄ της Νορμανδίας από τους άντρες του Αρνούλφου (943).  Χωρίς την απειλή των Βίκινγκ ο Αρνούλφος τα τελευταία χρόνια αφοσιώθηκε στην αναμόρφωση της κομητείας του.

Ο Αρνούλφος Α΄ έκανε τον μόνο γιο του Βαλδουίνο Γ΄ κόμη, συγκυβερνήτη της Φλάνδρας το 958, αλλά ο Βαλδουίνος Γ΄ απεβίωσε το 962. Το 965 απεβίωσε ο Αρνούλφος Α΄ και τον διαδέχθηκε ο γιος τού Βαλδουίνου Γ΄, ο Αρνούλφος Β΄.

Οικογένεια

Το όνομα της πρώτης συζύγου του Αρνούλφου Α΄ είναι άγνωστο· είχε από αυτήν τουλάχιστον μια κόρη:

 Ανώνυμη κόρη, παντρεύτηκε τον Ισαάκ του Καμπραί. Ο γιος τους 
 Αρνούλφος διαδέχθηκε τον πατέρα του ως κόμης του Καμπραί.

Νυμφεύτηκε σε δεύτερο γάμο του την Αδελαΐδα των Καρολιδών, κόρη του Ερβέρτου Β΄ κόμη του Βερμαντουά και απέκτησε:

 Ιλδεγκάρδη 934-990, παντρεύτηκε τον Ντιρκ Β΄ κόμη της Ολλανδίας. Ίσως είναι κόρη τού Αρνούφου Α΄ από την 1η σύζυγό του.
 Λιουτγκάρδη 935-962, παντρεύτηκε τον Βίχμανν Δ΄ κόμη τού Χάμαλανντ.
 Εγβέρτος απεβ. το 953.
 Βαλδουίνος Γ΄ π.940-962, κόμης της Φλάνδρας μαζί με τον πατέρα του.
 Ελφτρούδη, παντρεύτηκε τον Ζήγκφρητ κόμη τού Γκούινες.

Παραπομπές

Πηγές

David Nicholas, Medieval Flanders (Longman Group UK Limited, London, 1992)
Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Verlag von J. A. Stargardt, Marburg, Germany, 1984)
Heather J. Tanner, Families, Friends and Allies: Boulogne and Politics in Northern France and England, C.879–1160 (Brill, Leiden, Netherlands, 2004)
The Annals of Flodoard of Reims, 919–966, ed. Steven Fanning & Bernard S. Bachrach (University of Toronto Press, CA, 2011)
Philip Grierson, 'The Relations between England and Flanders before the Norman Conquest', Transactions of the Royal Historical Society, Vol. 23 (1941)
Renée Nip, 'The Political Relations between England and Flanders (1066–1128)', Anglo-Norman Studies 21: Proceedings of the Battle Conference 1998, ed. Christopher Harper-Bill (The Boydell Press, Woodbridge, UK, 1999)

Εξωτερικοί σύνδεσμοι

ΓΕΝΕΑΛΟΓΙΑ ΤΩΝ ΚΟΜΗΤΩΝ ΤΗΣ ΦΛΑΝΔΡΑΣ

|-

Κόμητες της Φλάνδρας
Οίκος της Φλάνδρας
Κόμητες της Βουλώνης
Φράγκοι ευγενείς